Пасланніцтва Круцяты выражае герб. Заклікам Круцяты з'яуляюцца словы: "Не бойцеся!", якія часта вымаўляў Езус Хрыстус і ўжываў святы Ян Павел II. Гэтыя словы нагадваюць усім членам Круцяты, што галоўным іх заданнем з'яўляецца збаўленне людзей ад страху, які робіць чалавека рабом. Крыж – гэта знак Круцяты – крыжовага паходу, і адначасова знак найглыбейшай таямніцы свабоды. Літара "М" сімвалізуе стоячую пад Крыжом Марыю, як прыклад прысвячэння сябе Хрысту і злучэння з Ім. Малая літара "м" з другога боку крыжа – гэта "мы", якія стаім, адказваючы на заклік святога Яна Паўла II, каб разам з ім з'яднацца з Марыяй у аддані сябе Хрысту (Totus Tuus – лац. "Цалкам Твой"). Таму Круцята Вызвалення Чалавека называецца таксама Справай Беззаганнай Маці Касцёла.